Rasbehepte regeringshulp kom neer op ekonomiese moord | Maroela Media
Rasbehepte regeringshulp kom neer op ekonomiese moord
Die ANC-regering se rasbehepte afkeur van minderheidsgemeenskappe het tydens die Covid-19-krisis tot nuwe vlakke van gemeenheid gedaal. Hoe is dit moontlik dat enige regering – veral in 'n tyd waarin duisende kleinsakeondernemings en hul miljoene werknemers om oorlewing veg – 'n sake-eienaar se ras as maatstaf vir die toekenning van hulp kan gebruik?
Dink jou byvoorbeeld in: 'n Groep siek mense in 'n hospitaal veg om oorlewing, maar die hospitaalbestuurder gee opdrag dat swart pasiënte voorkeur moet ontvang wanneer mediese hulp gegee word. Pasiënte uit minderheidsgemeenskappe word dus volgens dié hospitaal se BEE-pasiëntbeleid aan hulself oorgelaat om maar te sterf. Dit sou op moord neerkom. Dit is daarom nie vergesog nie om te sê dat die ANC-regering se rasgedrewe Covid-19-hulpprogram aan kleinsakeondernemings op ekonomiese moord neerkom wat op minderheidsgemeenskappe gerig is.
Die feit dat die regering die Covid-19-krisis wil misbruik om van minderhede se ondernemings ontslae te raak, mag vir baie mense 'n skok wees. Dit is dalk selfs iets wat hulle weier om te glo. Ongelukkig strook dié standpunt met 'n uitspraak van Ramaphosa byna twee jaar gelede dat Suid-Afrika moeg is vir ondernemings wat deur minderhede bestuur word. Lees gerus The Citizen se berig hieroor hier. Hy sê, onder meer, dat "our own people" sakeondernemings moet bestuur. Teen dié tyd weet ons al dat Ramaphosa se "our own people" nie minderhede insluit nie; dieselfde met sy stelling dat grond in die land aan "our own people" gegee moet word nadat dit sonder vergoeding onteien is.
Sedert die begin van die inperking het die getal ondernemings op dié platform tot meer as 11 000 toegeneem. Dit wys dat lede van minderheidsgemeenskappe toenemend besef dat ons onsself en mekaar sal moet begin help as die regering nie minderhede se sakeondernemings wil help nie.
Die oproep om plaaslike ondernemings te ondersteun, word nie net deur sentiment gedryf nie, maar ook met die wete dat daar baie plaaslike ondernemings is wat gehalteprodukte en ‑dienste lewer. AfriForum Netwerk bied juis ter wille van gehaltebeheer 'n funksie waar verbruikers terugvoering kan verskaf oor die dienste of produkte wat hulle van 'n gelysde sakeonderneming ontvang het.
Mooi man alles waarheid
Ek stem saam maar dit is hoe ons sal oorleef en bo ons omstandighede sal uitstyg deur na mekaar te kyk en mekaar te help.
Die bekamping van Covid 19 is lankal nie meer die doel van die inperking nie. Die doel is Radikale Ekonomiese Yransformasie, soos die President in elke toespraak na verwys.
Die BEE wetgewing is in plek en die Solidariteitsfonds is beskikbaar.
Die doel van die ANC is soos reed gesê is in kommentaar om die klein sake manne te vernietig. Hierdeur verarm hulle die bevolking, maak hulle dan afhangklik van die regering. Hierdeur verkry die ANC beheer oor die bevolking en skop hulle radikale ekonomiese transformasie in, soos reeds by verskeie kere uitgespel is deur CR. Die Covid-19 pandemie speel so reg in die kraal van die sosialistiese regering. Wees op julle hoede hier kom nog groot "Eye Openers"